Seks fotoværker fra serien The Weather Diaries udstilles i forhallen på Færøernes Nationalgalleri. The Weather Diaries, vejrdagbøgerne, er en udstilling, som tog form fra 2012-2014, da kunstnerduoen Sarah Cooper og Nina Gorfer opholdt sig i Island, på Færøerne og i Grønland og iscenesatte og fotograferede arbejdet hos 12 lokale designere. Projektet udforsker rødderne i nordisk mode og fortæller historien visuelt. Fotografierne udforsker hvordan samtidens design fortolker og genfortolker traditioner, og hvilken rolle æstetik spiller i opfattelse af identitet. Du kender måske Guðrun & Guðruns designs fra serien Broen, hvor hovedpersonen bærer en uldsweater med stjernemønster. Fra d. 9. april til 8. august kan du opleve The Weather Diaries genfortalt i seks store fotos og uldinstallationer af Guðrun & Guðrun i forhallen på Færøernes Nationalgalleri.